Бюканън пише, че Бенито Мусолини е бил отдаден на Фронта Стреза през 1935 и е било глупост от страна на Великобритания да гласува за санкциите на Обществото на народите срещу Италия за нашествието ѝ в Етиопия, което кара Италия да сключи съюз с Германия. Според Бюканън е лицемерно от страна на британците да налагат санкции на Италия заради Италианско-етиопската война, тъй като според него няма морална разлика между италианския империализъм срещу Етиопия през 1935 и британския империализъм срещу други африкански страни през 19 век. Бюканън прави неблагоприятно сравнение между приемането с готовност от страна на френския министър Пиер Лавал на правото на Италия да завладее Етиопия като цена за поддържането на Фронта Стреза и лицемерното отношение на британците, които гласуват за санкции в защита на, цитирайки Чърчил, „една дива земя на тирания, робство и племенни войни.“ Бюканън също цитира Чърчил, твърдейки, че „Никой не може да поддържа претенцията, че Абисиния е способен, достоен и равен член на лигата на цивилизовани нации.“ В същото време в ранната 1936, когато кризата за Абисиния води Великобритания и Италия до ръба на войната, се случва Ремилитаризацията на Рейнланд.